Document ID: 31997R2345

31997R2345
L 326/1
SLUŽBENI LIST EUROPSKE UNIJE
24.11.1997.
UREDBA VIJEĆA (EZ) br. 2345/97
od 24. studenoga 1997.
o sniženju carinske stope primjenjive na uvoz određenih živih životinja vrste goveda u okviru carinske kvote WTO-a
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113.,
uzimajući u obzir prijedlog Komisije,
budući da se Zajednica u okviru Svjetske trgovinske organizacije (WTO) obvezala na otvaranje godišnje carinske kvote od 169 000 grla određenih živih životinja vrste goveda; budući da se carinska stopa primjenjiva na uvoz u okviru te kvote sastoji od 16 % carine ad valorem i od posebnog iznosa od 582 ECU-a po toni;
budući da se Uredbom Vijeća (EZ) br. 2179/95 od 8. kolovoza 1995. o prilagodbi, kao autonomnoj i prijelaznoj mjeri, određenih poljoprivrednih povlastica predviđenih europskim sporazumima i o izmjeni Uredbe (EZ) br. 3379/94 o otvaranju određenih carinskih kvota Zajednice u 1995. za određene poljoprivredne proizvode i za pivo te o upravljanju tim kvotama kako bi se uzeo u obzir Sporazum sklopljen tijekom Urugvajske runde multilateralnih pregovora o trgovini (1) te Uredbom Vijeća (EZ) br. 3066/95 od 22. prosinca 1995. o utvrđivanju određenih povlastica u obliku carinskih kvota Zajednice za određene poljoprivredne proizvode i o predviđanju prilagodbe, kao autonomne i prijelazne mjere, određenih poljoprivrednih povlastica predviđenih europskim sporazumima kako bi se uzeo u obzir Sporazum o poljoprivredi (2), predviđa mogućnost sniženja posebnog iznosa koji se plaća na uvoz 169 000 grla određenih živih životinja vrste goveda u okviru carinske kvote, na 399 ECU-a po toni za životinje s podrijetlom iz povezanih zemalja Srednje Europe; budući da se sniženje vezano za te zemlje provodi od 1. srpnja 1995.;
budući da je na temelju Uredbe (EZ) br. 1926/96 (3) od 1. srpnja 1996. predviđeno slično postupanje za uvoz robe s podrijetlom iz Estonije, Latvije i Litve;
budući da je s obzirom na međunarodne obveze Zajednice u okviru WTO-a potrebno osigurati da se za uvoz iz svih zemalja koristi snižena carinska stopa unutar kvote kada god je sniženje provedeno ili se tek treba provesti vezano uz uvoz iz povezanih zemalja Srednje Europe i baltičkih država; budući da stoga treba predvidjeti proširenje takvog sniženja na uvoz živih životinja vrste goveda iz svih zemalja,
DONIJELO JE OVU UREDBU:
Članak 1.
Svako sniženje uvozne carine koja se u okviru carinske kvote Zajednice plaća na 169 000 grla određenih živih životinja vrste goveda za životinje s podrijetlom iz Poljske, Mađarske, Češke, Slovačke, Rumunjske i Bugarske te iz Estonije, Latvije i Litve proširuje se na svaki uvoz u okviru te carinske kvote, bez obzira na podrijetlo životinja.
Članak 2.
Komisija usvaja detaljna pravila za primjenu ove Uredbe u skladu s postupkom predviđenim u članku 27. Uredbe Vijeća (EEZ) br. 805/68 od 27. lipnja 1968. o zajedničkom uređenju tržišta goveđeg i telećeg mesa (4).
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se na uvoz za koji su izdane dozvole u razdoblju od 1. srpnja 1995. do 30. lipnja 1997.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. studenoga 1997.

Labels: 13
3
18
6